pythainlp/thai_wikipedia_clean_20230101 huggingface dataset:
ประเทศปากีสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุมะนิลา ประเทศฟิลิปปินส์ มีคณะกรรมการโอลิมปิกแห่งชาติปากีสถาน เป็นผู้รับผิดชอบส่งนักกีฬาปากีสถานเข้าร่วมการแข่งขัน ทีมชาติปากีสถานได้รับเหรียญรางวัลจากการแข่งทั้งหมด 44 เหรียญทอง 63 เหรียญเงิน 97 เหรียญทองแดง รวมทั้งสิ้น 204 เหรียญ
ประเทศกาตาร์ในเอเชียนเกมส์
ประเทศกาตาร์ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติกาตาร์ เป็นผู้รับผิดชอบส่งนักกีฬากาตาร์เข้าร่วมการแข่งขัน ทีมชาติกาตาร์ได้รับเหรียญรางวัลจากการแข่งทั้งหมด 43 เหรียญทอง 31 เหรียญเงิน 46 เหรยียญทองแดง รวมทั้งสิ้น 120 เหรียญ
ประเทศโอมานในเอเชียนเกมส์
ประเทศโอมาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1986 ที่จัดขึ้น ณ กรุงโซล ประเทศเกาหลีใต้ มีคณะกรรมการโอลิมปิกแห่งชาติโอมาน เป็นผู้รับผิดชอบส่งนักกีฬาโอมานเข้าร่วมการแข่งขัน ทีมชาติโอมานได้รับเหรียญรางวัลจากการแข่งทั้งหมด 1 เหรียญทอง 0 เหรียญเงิน 3 เหรยียญทองแดง รวมทั้งสิ้น 4 เหรียญ
การระบาดทั่วของโควิด-19 ในประเทศบูร์กินาฟาโซ
การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศบูร์กินาฟาโซ เมื่อวันที่ 9 มีนาคม พ.ศ. 2563
เมื่อวันที่ 9 มีนาคม พ.ศ. 2563 พบผู้ติดเชื้อเป็นครั้งแรก ซึ่งมีสองกรณีในประเทศบูร์กินาฟาโซ
วันที่ 13 มีนาคม พบผู้ติดเชื้อเป็นกรณีที่สาม หลังจากการติดต่อกับสองกรณีแรกที่ติดเชื้อ
วันที่ 17 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศรวม 20 ราย
วันที่ 19 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศรวม 33 ราย
วันที่ 21 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศได้รับการยืนยันรวม 64 ราย และเสียชีวิตจำนวน 3 ราย รัฐมนตรีว่ากระทรวงกิจการเหมืองแร่และเหมืองหิน พบผลเลือดเป็นบวกจากการตรวจหาโคโรนาไวรัสสายพันธุ์ใหม่ หลังจากกลับมาจากเมืองโทรอนโต, ประเทศแคนาดา ประธานาธิบดี รอช มาร์ก คริสติยอง กาโบเร ประกาศมาตรการเคอร์ฟิว ระงับการคมนาคมทั้งทางบก และทางอากาศ พร้อมกับปิดชายแดนระหว่างประเทศทั้งหมด โดยหวังว่ามาตรการจากประกาศนี้จะเป็นการลดการแพร่ของโรคระบาดในครั้งนี้
วันที่ 22 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศได้รับการยืนยันรวม 75 รวม มีสี่รัฐมนตรีที่สำคัญติดเชื้อ รัฐมนตรีมี: รัฐมนตรีว่าการกระทรวงการต่างประเทศ; รัฐมนตรีว่าการกระทรวงเหมืองแร่และเหมืองหิน; รัฐมนตรีว่าการกระทรวงศึกษาธิการ; และรัฐมนตรีว่าการกระทรวงมหาดไทย รักษาหายแล้ว 5 ราย เอกอัครราชทูตสหรัฐประจำประเทศบูร์กินาฟาโซพบผลทดสอบเป็นบวก มีรายงานว่ามีผู้เสียชีวิตเป็นจำนวนห้าราย
วันที่ 23 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศรวม 100 ราย สถานเอกอัครราชทูตสหรัฐประจำประเทศบูร์กินาฟาโซสั่งให้พลเมืองอเมริกันอพยพกลับประเทศโดยด่วน รัฐมนตรีว่าการกระทรวงการคลังมีผลเลือดเป็นบวกต่อโคโรนาไวรัสสายพันธุ์ใหม่
วันที่ 24 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศรวม 114 ราย แบ่งเป็น 89 รายในเมืองวากาดูกู, 4 รายในเมืองโบโบ-ดิอูลาสโซ, 2 รายในเมืองเดดูยโก, 2 รายในเมืองโบโรโม, และ 1 รายในเมืองฮอนเด้
วันที่ 30 มีนาคม มีผู้เสียชีวิตรวม 12 ราย ส่งผลให้ประเทศบูร์กินาฟาโซมีผู้เสียชีวิตมากที่สุดในเขตแอฟริกาใต้สะฮารา ประเทศบูร์กินาฟาโซมีโรงพยาบาลแค่แห่งเดียวที่สามารถรองรับการตรวจหาโคโรนาไวรัสสายพันธุ์ใหม่ พร้อมกับมีเครื่องช่วยหายใจไม่กี่เครื่อง ซึ่งนับว่าไม่เพียงพอต่อผู้ติดเชื้อ นับแต่นับมา รัฐมนตรีหกราย เอกอัครราขทูตสหรัฐ และอิตาลีพบผบเป็นบวกต่อโรคติดเชื้อโคโรนาไวรัส 2019 ทางการกล่าวว่าจำเป็นต้องสร้างอีกแห่งเป็นแห่งที่สองในวากาดูกู แต่ภายในประเทศไม่มีผู้ใดสามารถสร้างขึ้นมาได้ จึงต้องรอความช่วยเหลือจากข้างนอก ซึ่งมีความยากลำบากในการก่อสร้างเพื่อรับมือการระบาดในครั้งนี้
เหล่าประชาชนชาวประเทศบูร์กินาฟาโซกว่า 350,000 ราย ต้องการความช่วยเหลือเร่งด่วนในส่วนของที่พักพิงและแหล่งโภชนาอันเพียงพอต่อการใช้งาน โดยพื้นที่ประสบเหตุดังกล่าวเป็นทะเลทรายที่อิยู่ห่างไกลต่อตัวเขคตเมืองหลวง ข้าหลวงใหญ่ผู้ลี้ภัยแห่งสหประชาชาติได้เตือนถึงผู้อาศัยอยู่ในภูมิภาคเซ้นเทอร์นอดและชาเฮลถึงความเสี่ยงในการดำรงชีวิตต่อสภาวะการระบาดของโรคนี้ เพราะมีการย้ายถิ่นฐานไปยังที่อื่นตั้งแต่ผู้ใหญ่ยังไปถึงเด็กเล็ก
เนงาอิโกโตะโนะโมจิงูซาเระ
"เนงาอิโกโตะโนะโมจิงูซาเระ"  เป็นซิงเกิลลำดับที่ 48 ของเอเคบีโฟร์ตีเอต เปิดตัวเมื่อวันที่ 31 พฤษภาคม พ.ศ. 2560 โดยคิงเรกคอร์ดส์
Negaigoto no Mochigusare
การสับเอว
การสับเอว(腰斬; 腰斩; yāo zhǎn) หรือ การตัดเอว เป็นรูปแบบของการประหารชีวิตที่ถูกใช้ในยุคจีนโบราณ ตามชื่อของมัน เกี่ยวข้องกับการถูกลงโทษด้วยการหั่นบริเวณเอวเป็นสองท่อนโดยเพชฌฆาต
พระมหากษัตริยานีสีสุวัตถิ์มุนีวงศ์ กุสุมะนารีรัตน์สิริวัฒนา
ท่านผู้หญิงพลอยไพลิน เจนเซน
ท่านผู้หญิงสิริกิติยา เจนเซน
ทอม บราวน์
ทอม บราวน์ (; เกิด 1965) เป็นนักออกแบบแฟชั่นชาวอเมริกา เป็นผู้ก่อตั้งและหัวหน้าการออกแบบของแบรนด์เครื่องแต่งชายบุรุษ-สตรี "ทอม บราวน์" (Thom Browne) ที่มีฐานอยู่ที่นิวยอร์กซิตี เขาเปิดตัวคอลเลคชั่นเครื่องแต่งกายสตรีครั้งแรกในปี 2014
บราวน์เกิดที่เมืองแอลเลนทาวน์ รัฐเพนซิลเวเนีย (Allentown, Pennsylvania) ในปี 1965 และเติบโตที่นั่น เขาจบการศึกษาจากโรงเรียนมัธยมวิลเลียม แอลเลน (William Allen High School) เขาชื่นชอบและหลงรักกีฬาและแฟชั่นตั้งแต่ยังเป็นเด็ก จากนั้นบราวน์ได้เข้าศึกษาต่อที่มหาวิทยาลัยน็อทร์ดาม (University of Notre Dame) ที่ซึ่งในปัจจุบันเขามีรายชื่ออยู่ในหอเกียรติยศศิษย์เก่า (alumni hall) l เขาจบการศึกษาด้านเศรษฐศาสตร์ และเคยเป็นสมาชิกทีมว่ายน้ำของมหาวิทยาลัย
หลังความพยายามในการแสดงที่ลอสแอนเจลิส บราวน์ได้ย้ายไปอาศัยที่เมืองนิวยอร์กซิตี ในปี 1997 เพื่อประกอบอาชีพเป็นพนักงานขายในโชว์รูมหนึ่งของ Giorgio Armani บราวน์ถูกเลือกโดย คลับโมนาโก (Club Monaco) แบรนด์หนึ่งของ Polo Ralph Lauren ให้รับตำแหน่งนำทีมพัฒนา เขาได้ทำงานกับนักออกแบบแฟชั่นชาวอเมริกัน ราล์ฟ รอว์เลิน (Ralph Lauren) บราวน์ใช้เวลาหลายปีอยู่ที่คลับโมนาโก ในฝ่ายการออกแบบก่อนที่จะออกมาตั้งแบรนด์ของตนเองในชื่อ ทอม บราวน์ (Thom Browne)
บราวน์อยู่อาศัยกับแอนดรูว์ โบลเติน (Andrew Bolton) ผู้ดูแล (curator) ประจำสถาบันเครื่องแต่งกาย พิพิธภัณฑ์ศิลปะเมโทรโพลิทัน (Costume Institute of the Metropolitan Museum of Art) ในแมนฮัตตัน
Thom Browne
อีฟว์ แซ็ง โลร็อง
อีฟว์ แซ็ง โลร็อง (Yves Saint Laurent) อาจหมายถึง:
การระบาดทั่วของโควิด-19 ในประเทศภูฏาน
การระบาดทั่วของโควิด-19 ในประเทศภูฏาน ได้รับการยืนยันว่าได้ไปถึงประเทศภูฏานในเดือนมีนาคม พ.ศ. 2563
อัตราป่วยตายของผู้ป่วยสำหรับโควิด-19 นั้นต่ำกว่าโรคซาร์ส พ.ศ. 2546 มาก แต่การแพร่เชื้อน่าสังเกตมากกว่า ด้วยจำนวนผู้เสียชีวิตที่มีความหมาย
22 มีนาคม: สมเด็จพระราชาธิบดีจิกมี เคเซอร์ นัมเกล วังชุก กษัตริย์แห่งภูฏาน มีพระราชปราศัยระดับชาติว่าจะปิดพรมแดนของประเทศ
2020 coronavirus pandemic in Bhutan
เจฟฟ์ เบโซส
เจฟฟรีย์ เพรสตัน เบโซส ( นามสกุลเดิม Jorgensen) เกิดเมื่อวันที่ 12 มกราคม ค.ศ. 1964 เป็นนักธุรกิจ เจ้าของสื่อ และนักลงทุน ชาวอเมริกัน เป็นที่รู้จักจากการเป็นผู้ก่อตั้ง ซีอีโอ และประธานของบริษัทค้าปลีกออนไลน์ แอมะซอน นิตยสาร "ฟอบส์" จัดเขาว่าเป็นเศรษฐีแสนล้านคนแรก เบโซสเป็นคนที่ร่ำรวยที่สุดในโลกตั้งแต่ปี ค.ศ. 2017 ได้รับการกล่าวว่าเป็น "คนที่ร่ำรวยที่สุดในประวัติศาสตร์สมัยใหม่" หลังจากมีสินทรัพย์สุทธิเพิ่มขึ้นเป็น 150 พันล้านเหรียญสหรัฐในเดือนกรกฎาคม 2018 ในเดือนกันยายน 2018 "ฟอบส์" ยังกล่าวว่าเขาเป็น "คนที่รวยมากกว่าใคร ๆ บนโลกใบนี้" โดยแอมะซอนได้ทำให้เขามีสินทรัพย์สุทธิเพิ่มอีก 1.8 พันล้านเหรียญสหรัฐ และทำให้บริษัทเป็นบริษัทที่สองในประวัติศาสตร์ที่มีมูลค่าตามราคาตลาดถึง 1 ล้านล้านเหรียญสหรัฐ
เขาเกิดที่แอลบูเคอร์คีและเติบโตที่ฮิวสตันจากนั้นที่ไมแอมี เบโซสจบการศึกษาจากมหาวิทยาลัยพรินซ์ตันในปี ค.ศ. 1986 ปริญญาด้านวิศวกรรมไฟฟ้าและวิทยาศาสตร์คอมพิวเตอร์ เขาทำงานที่วอลล์สตรีตในหลายแขนงงานตั้งแต่ปี ค.ศ. 1986 ถึง 1994 เขาได้ก่อตั้งแอมะซอนเมื่อปลายปี 1994 และได้เดินทางทางรถยนต์ข้ามมายังนครนิวยอร์กและซีแอตเทิล บริษัทเริ่มต้นในฐานะร้านหนังสือออนไลน์ จากนั้นก็เริ่มขยับขยายสินค้าและบริการด้านอีคอมเมิร์ซต่าง ๆ รวมถึงวิดีโอและเสียงแบบส่งต่อเนื่อง การประมวลผลแบบกลุ่มเมฆ และปัญญาประดิษฐ์ ปัจจุบันบริษัทเป็นบริษัทค้าขายออนไลน์ที่ใหญ่ที่สุดในโลก เป็นบริษัททางอินเทอร์เน็ตที่มีรายได้มากที่สุด และบริษัทผู้ให้ผู้ช่วยเสมือน (Virtual assistant) ที่ใหญ่ที่สุดในโลก และให้บริการโครงสร้างพื้นฐานบนกลุ่มเมฆผ่าน แอมะซอนเว็บเซอร์วิสซิส (Amazon Web Services)
เบโซสก่อตั้งบริษัทผู้ผลิตยานอวกาศและบริษัทให้บริการเที่ยวบินท่องอวกาศที่ชื่อ บลูออริจิน ในปี 2000 บลูออริจินได้ทดลองเที่ยวบินไปอวกาศสำเร็จครั้งแรกในปี 2015 แผนของบริษัทที่กำลังทำอยู่คือ เที่ยวบินท่องอวกาศเชิงพาณิชย์สำหรับมนุษย์ เขายังได้ซื้อหนังสือพิมพ์เจ้าใหญ่ของอเมริกา "เดอะวอชิงตันโพสต์" ในปี 2013 ด้วยเงิน 250 ล้านเหรียญสหรัฐ และได้ลงทุนต่าง ๆ ผ่านบริษัทที่ลงทุนในกิจการที่มีความเสี่ยง ที่ชื่อ เบโซสเอกซ์เพนดิชันส์
เจฟฟ์ เบซอส
ยอตุนเฮย์เมอร์
ในตำนานนอร์ส ยอตุนเฮย์เมอร์  แปลได้อย่างง่ายว่า "แดนยอตุนน์" คือชื่อเรียกดินแดนของเผ่ายักษ์ ซึ่งถือเป็นเผ่าพันธุ์อันตรายต่อเผ่ามนุษย์ในมิดการ์เดอร์และเผ่าเทพในอาสการ์เดอร์ แนวที่กั้นระหว่างอาสการ์เดอร์กับยอตุนเฮย์เมอร์คือแม่น้ำอีวิงเกอร์  มีเมืองหลวงชื่อว่าอูตการ์ดาร์  กษัตริย์แห่งเผ่ายักษ์คือซรือเมอร์  ซึ่งครั้งหนึ่งเคยขโมยค้อนมิย็อลล์นีร์ของธอร์
ทางตะวันตกเฉียงเหนือของยอตุนเฮย์เมอร์มีแดนสุขาวดีที่เรียกว่าแกลซิสเว็ลลีร์  ซึ่งปกครองโดยยักษ์กึ่งเทพชื่อกุดมุนเดอร์  ผู้มายังสถานที่นี้จะแข็งแรงและอ่อนวัย ดังนั้นจึงไม่มีผู้ใดตายที่นี่
ฌูอัน กูร์นัลยา
ฌูอัน กูร์นัลยา บัซเก็ซ (; เกิดวันที่ 11 มกราคม พ.ศ. 2524) เป็นนักเขียนการ์ตูนและนักวาดภาพประกอบจากแคว้นกาตาลุญญา ประเทศสเปน เริ่มมีชื่อเสียงจากการเผยแพร่ผลงานผ่านทางเฟซบุ๊ก เขาเป็นหนึ่งในผู้เรียกร้องเสรีภาพในการพูดอย่างไม่มีข้อจำกัด การ์ตูนสั้นของเขาแต่ละเรื่องจะประกอบด้วยช่อง 6 ช่อง มีลักษณะผสมระหว่างความเหนือจริงกับความตลกร้าย โดยไม่มีเนื้อหาเกี่ยวข้องกับปัญหาในท้องถิ่นหรือปัญหาของประเทศใดประเทศหนึ่งโดยเฉพาะ
Joan Cornellà
กฤษณกัณท์ มณีผกาพันธ์
การประหารชีวิตด้วยการยิงเป็นชุด
การประหารชีวิตด้วยการยิงเป็นชุด  เป็นวิธีลงโทษประหารชีวิตวิธีหนึ่งซึ่งใชักันมากในกลุ่มทหารและในช่วงสงคราม การประหารชีวิตด้วยการยิงนั้นเป็นวิธีที่ค่อนข้างเก่า เหตุผลบางประการที่มีการใช้วิธีนี้ คือ ปืนเป็นเครื่องสังหารที่พร้อมมืออยู่ตามปรกติแล้ว และการยิงเข้าอวัยวะสำคัญ เช่น สมอง หรือหัวใจ ก็นำไปสู่ความตายได้ค่อนข้างเร็ว
โดยทั่วไป ใช้บุคลากรทางทหารเป็นผู้ยิงประหาร และมักได้รับคำสั่งให้ยิงพร้อมกัน เพื่อไม่ให้ผู้ยิงคนใดคนหนึ่งทำกระบวนการติดขัด และเพื่อไม่ให้ระบุได้ว่ากระสุนนัดใดที่นำไปสู่ความตาย นอกจากนี้ ผู้ยิงยังมักได้รับคำสั่งให้ยิงที่หัวใจจุดเดียว เพื่อไม่ให้อวัยวะพรุนเพราะห่ากระสุน บางทีมีการใช้เป้ากระดาษช่วย ส่วนนักโทษนั้นมักปิดตาหรือคุลมศีรษะและพันธนาการไว้ แต่ก็มีกรณีที่นักโทษขอให้ตนได้เผชิญหน้ากับผู้ยิงโดยไม่ต้องปิดตาตนเอง และนักโทษมักถูกยิงขณะนั่งหรือยืน ในบางแห่งมีประเพณีที่ให้ประหารด้วยการยิงเป็นชุด ณ เวลารุ่งสาง จึงทำให้เกิดสำนวนว่า "ยิงตอนฟ้าสาง" (shot at dawn)
องค์การบริหารส่วนตำบลเขือน้ำ
มาลิก อิบน์ อะนัส
มาลิก อิบน์ อะนัส (, ค.ศ.711–795 / ค.ศ.93–179) ชื่อเต็มคือ มาลิก อิบน์ อะนัส อิบน์ มาลิก อิบน์ อบีอามิร อิบน์ อัมร์ อิบน์ อัลฮาริษ อิบน์ ฆ็อยมาน อิบน์ คุษัยน์ อิบน์ อัมร์ อิบน์ อัลฮาริษ อัลอัชบาฮีย์ หรือรู้จักกันในชื่อ อิหม่ามมาลิก โดยสำนักมาลิกีของซุนนี เป็นทั้งนักกฎหมาย, นักเทววิทยา และนักอนุรักษ์ฮะดีษมุสลิมชาวอาหรับ โดยเกิดในมะดีนะฮ์ มาลิกกลายเป็นนักปราชญ์แห่งฮะดีษในช่วงที่ยังมีชีวิต มุมมองของเขาในด้านนิติศาสตร์ถูกยกย่องทั้งชีวิตนี้และโลกหน้า และกลายเป็นหนึ่งในผู้ก่อตั้งสี่สำนักของซุนนี คือมาลิกี ซึ่งนับถือในแอฟริกาเหนือ, อัลอันดะลุส, ส่วนใหญ่ของอียิปต์ และบางส่วนของซีเรีย, เยเมน, ซูดาน, อิรัก และคุรอซาน และเป็นโดดเด่นในลัทธิศูฟี โดยเฉพาะชาซิลียะฮ์กับติญานียะฮ์
ผลงานของมาลิกีมีจุดมุงหมายไปยัง "เส้นทางที่ราบรื่น" หรือ มุวัตฏอ โดยอัชชาฟิอียกย่องว่า "เป็นหนังสือที่ก้องกังวาลที่สุดในโลกหลังจากกุรอาน" การรวบรวม "มุวัตฏอ" ทำให้มาลิกถูกยกย่องในฉายาต่าง ๆ เช่น ชัยค์แห่งอิสลาม, ผู้พิสูจน์แห่งสังคม, และ นักปราชญ์ผู้มีความรู้แห่งมะดีนะฮ์ โดยฝ่ายซุนนี
ชื่อเต็มของเขาคือ "อบูอับดุลลอฮ์ มาลิก อิบน์ อะนัส อิบน์ มาลิก อิบน์ อบีอามิร อิบน์ อัมร์ อิบนุลฮาริษ อิบน์ ฆัยมาน อิบน์ คุษัยล์ อิบน์ อัมร์ อิบนุลฮาริษ"
มาลิก เป็นบุตรของอะนัส อิบน์ มาลิก (ไม่ใช่เศาะฮาบะฮ์ที่มีชื่อเดียวกัน) กับอาลิยะฮ์ บินต์ ชุรัยก์ อัลอัซดียะฮ์ ในมะดีนะฮ์ ปีค.ศ. 711. ครอบครัวของเขามาจากเผ่าอัลอัสบาฮีแห่งเยเมน แต่ อบูอะมีร ทวดของเขา ย้ายครอบครัวไปมะดีนะฮ์หลังจากเข้ารับอิสลามในปีที่ 2 ของปฏิทินฮิจเราะห์ หรือค.ศ.623 มาลิก อิบน์ อบีอะมีร ปู่ของเขา เป็นลูกศิษย์ของเคาะลีฟะฮ์อุมัร และเป็นหนึ่งในผู้รวบรวมกุรอานในสมัยของเคาะลีฟะฮ์อุษมาน
ครู.
การอาศัยที่มะดีนะฮ์ทำให้มาลิกได้รัความรู้มาก เขาจำอัลกุรอานทั้งเล่มได้ตั้งแต่วัยเด็ก เรียนรู้การอ่านออกเสียงจากอบูสุฮัยล์ นาฟิ อิบน์ อับดุรเราะฮ์มาน และได้รับอิญาซะฮ์ หรือปริญญาและอนุญาตที่จะสอนผู้อื่นได้ เขาได้สอนหลายคน ซึ่งรวมไปถึง ฮิชาม อิบน์ อุรวะฮ์, อิบน์ ชิฮาบ อัซซุฮรี และ—ร่วมกับอบูฮะนีฟะฮ์ ผู้ก่อตั้งมัซฮับ ฮะนะฟี—ภายใต้อิหม่ามชีอะฮ์จากญะอ์ฟัร อัศศอดิก ผู้สืบเชื้อสายจากมุฮัมมัด
การกล่าวในฮะดีษ.
ศาสดามุฮัมมัดกล่าวในฮะดีษที่บันทึกโดยมุฮัมมัด อิบน์ อีซา อัตติรมีซีว่า: "ในเร็ว ๆ นี้ ผู้คนจะตีด้านข้างของอูฐ และพวกเขาจะไม่พบใครที่มีความรู้ไปมากกว่าผู้มีความรู้แห่งมะดีนะฮ์" กอดี อัยยัด, อัดเฏาะฮาบี กับคนอื่น ๆ ที่สัมพันธ์กันจากซุฟยาน อิบน์ อุยัยนะฮ์, อับดุรเชรอซซาก อัสศ็อนอานี, อิบน์ มะฮ์ดี, ยะฮ์ยา อิบน์ มาอิน, ซูอัยบ์ อิบน์ อิมามะฮ์, อิบน์ อัลมะดานี และนอื่นกล่าวว่า นักปราชญ์ในฮะดีษคือมาลิก อิบน์ อะนัส
มีคำอธิบายเกี่ยวกับรูปพรรณของเขาว่า "สูง, ร่างใหญ่, โอ่อ่า, ผิวงดงาม พร้อมกับเคราขาว ... [และ] หัวล้าน ... [พร้อมกับ] ตาสีน้ำเงิน" ที่มากไปกว่านั้น ได้การกล่าวไว้ว่า "เขาใส่เสื้อที่สวยงานเสมอ โดยเฉพาะเสื้อสีขาว"
มาลิกเสียชีวิตตอนอายุ 83 หรือ 84 ปีที่มะดีนะฮ์ในปีค.ศ. 795 และถูกฝังในอัลบะกีอ์ โดยเคยมีเทวสถานที่สร้างในยุคกลาง แต่ถูกรื้อลงโดยทางราชอาณาจักรซาอุดีอาระเบียในช่วงการทำลายสถานที่มรดกของอิสลามในซาอุดีอาระเบียหลังการก่อตั้งราชอาณาจักรในปีค.ศ.1932
คำพูดสุดท้ายของมาลิกถูกบันทึกโดย อิสมาอิล อิบน์ อบีอุวัยส์ ว่า "มาลิกป่วย ดังนั้น ฉันจึงถามผู้คนว่าเขาพูดอะไรในตอนที่เขาเสียชีวิต พวกเขาตอบว่า "เขากล่าวชะฮาดะฮ์และกล่าวอีกว่า:"พระบัญชาเป็นสิทธิของอัลลอฮฺ ทั้งก่อนและหลัง"
กมล สีตกะลิน
พลเรือเอก กมล สีตกะลิน เป็นรัฐมนตรีช่วยว่าการกระทรวงกลาโหมของไทย ในรัฐบาลหม่อมราชวงศ์คึกฤทธิ์ ปราโมช อดีตรองประธานสภานิติบัญญัติแห่งชาติ ในปี พ.ศ. 2515 เป็นอดีตสมาชิกวุฒิสภา และอดีตผู้บัญชาการทหารเรือ
พล.ร.อ.กมล สีตกะลิน เดิมชื่อ "โกมล" เกิดเมื่อวันที่ 30 มีนาคม พ.ศ. 2455 ที่เขตสัมพันธวงศ์ กรุงเทพมหานคร เป็นบุตรของนาวาเอก พระสาตราบรรง (บุญเต็ก สีตกะลิน) มีพี่น้อง 7 คน พล.ร.อ.กมล สมรสกับฉวีวรรณ ภีมะโยธิน บุตรีพระยารามกำแหง (ทองอยู่ ภีมะโยธิน) มีบุตรธิดา 4 คน
พล.ร.อ.กมล เคยได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 3 พ.ศ. 2511 ต่อมาในปี พ.ศ. 2515 ได้รับแต่งตั้งเป็นสมาชิกสภานิติบัญญัติแห่งชาติ และเขาได้รับเลือกเป็นรองประธานสภา คนที่ 2 แต่ก็ทำหน้าที่ได้มีนาน ภายหลัง วันมหาวิปโยค 14 ตุลาคม 2516 ได้มีสมาชิกลาออกไปถึง 288 คนจึงทำให้ไม่สามารถประชุมสภาได้สภาจึงสิ้นสุดลงเมื่อได้ประกาศ พระราชกฤษฎีกายุบสภานิติบัญญัติแห่งชาติ เมื่อวันที่ 16 ธันวาคม พ.ศ. 2516
ในปี พ.ศ. 2518 เขาได้รับแต่งตั้งเป็นรัฐมนตรีช่วยว่าการกระทรวงกลาโหมของไทย ในรัฐบาลหม่อมราชวงศ์คึกฤทธิ์ ปราโมช แต่ก็ดำรงตำแหน่งได้เพียง 10 เดือน ก็ถูกปรับให้พ้นจากตำแหน่งรัฐมนตรี
ชุมพล กาญจนะ
ชุมพล กาญจนะ เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดสุราษฎร์ธานี 7 สมัย อดีตกรรมการสภาที่ปรึกษาพรรคประชาธิปัตย์
ชุมพล กาญจนะ เกิดเมื่อวันที่ 12 ธันวาคม พ.ศ. 2488 ปัจจุบันอายุ 76 ปี สมรสกับนางโสภา กาญจนะ
มีบุตรธิดาด้วยกันสามคน ได้แก่
1. นายแสงโรจ กาญจนะ
2. นายวิทวัฒน์ กาญจนะ
3. นางสาววชิราภรณ์ กาญจนะ (สมาชิกสภาผู้แทนราษฎรจังหวัดสุราษฎร์ธานี เขต 3 คนปัจจุบัน)
เขาเข้าสู่งานการเมืองระดับชาติครั้งแรกใน การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 ลงสมัครรับเลือกตั้งในนามพรรคประชาธิปัตย์ ทีมเดียวกันกับ บัญญัติ บรรทัดฐาน และ ประวิช นิลวัชรมณี และได้รับเลือกตั้งทั้ง 3 คน ต่อเนื่อง 4 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
ต่อจากนั้นได้รับเลือกตั้งในเขตเดียวเบอร์เดียวอีก 2 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กระทั่งในปี 2550 ได้เปลี่ยนมาเป็นแบบแบ่งเขต 3 คน อีกครั้ง เขาได้ลงเลือกตั้งร่วมกับ สุเทพ เทือกสุบรรณ และ ประพนธ์ นิลวัชรมณี ได้รับเลือกเป็น ส.ส.สมัยที่ 7 กระทั่งในปี 2553 เขาถูกตัดสิทธิ์ทางการเมืองเป็นเวลา 5 ปี เนื่องจากยื่นบัญชีแสดงรายการทรัพย์สินและหนี้สินและเอกสารประกอบต่อผู้ร้อง ด้วยข้อความอันเป็นเท็จหรือปกปิดข้อเท็จจริงที่ควรแจ้งให้ทราบตามรัฐธรรมนูญ
ชุมพล เคยได้รับแต่งตั้งเป็นประธานคณะกรรมาธิการการกีฬาในสภาผู้แทนราษฎรไทย ชุดที่ 17 เป็นที่ปรึกษารัฐมนตรีช่วยว่าการกระทรวงเกษตรและสหกรณ์ (นายอาคม เอ่งฉ้วน) ในปี 2542 เป็นประธานคณะกรรมาธิการการตำรวจในสภาผู้แทนราษฎรไทย ชุดที่ 21
ในปี 2563 ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 นายชุมพล ลงสมัครรับเลือกตั้งอีกครั้ง โดยการสนับสนุนของ อภิสิทธิ์ เวชชาชีวะ แต่เขาได้คะแนนมาเป็นอันดับที่ 2 ในวันเสาร์ที่ 24 ธันวาคม พ.ศ. 2565 นายชุมพลได้ยื่นหนังสือลาออกจากการเป็นสมาชิกพรรคประชาธิปัตย์ทำให้ต้องพ้นจากตำแหน่งกรรมการสภาที่ปรึกษาพรรคประชาธิปัตย์ โดยเตรียมย้ายมาสมัครเป็นสมาชิกพรรครวมไทยสร้างชาติพร้อมกับเปิดตัวในวันอังคารที่ 27 ธันวาคม พ.ศ. 2565 พร้อมกับนายไตรรงค์ สุวรรณคีรี และนายชัชวาลล์ คงอุดม
หลัว หยุนซี
ลัว ยฺหวินซี
กอทเย
บุนทอง จิดมะนี
บุนทอง จิดมะนี (; เกิดวันที่ 3 กรกฎาคม ค.ศ. 1949) เป็นนักการเมืองและสมาชิกพรรคประชาชนปฏิวัติลาวและเป็นอดีตผู้ว่าแขวงอุดมไซ ปัจจุบันดำรงตำแหน่งเป็นประธานฝ่ายอนุญาตในการสอบสวนของพรรคประชาชนปฏิวัติลาว ในการประชุมแห่งชาติครั้งที่ 10 เขาได้รับเลือกเป็นโปลิตบูโรพรรคประชาชนปฏิวัติลาว และยังคงรักษาตำแหน่งนี้อยู่ เขาดำรงตำแหน่งเป็นรองประธานาธิบดีลาวตั้งแต่วันที่ 22 มีนาคม ค.ศ. 2021
วันฮันเดรดวินโดว์
อันฟินิช ซิมพาธี
Luo Yunxi
Wayne Wheeler
ลินด์ซีย์ โลเอิน
มินะโมะโตะ โนะ โยะชิโตะโมะ
มินะโมะโตะ โนะ โยะชิสึเนะ
โฮะชินะ มะซะยุกิ
เดลตาฟอร์ซ
โทะกุงะวะ ทะดะนะงะ
เซ็นฮิเมะ
เซ็นฮิเมะ (千姫; 26 พฤษภาคม 2140 - 11 มีนาคม 2209) หรือ ท่านหญิงเซ็น เป็นธิดาคนโตของ โชกุน โทกูงาวะ ฮิเดตาดะ และภายหลังเป็นภรรยาของ โทโยโตมิ ฮิเดโยริ เธอแต่งงานอีกครั้งกับ ฮอนดะ ทาดาโตกิ หลังจากการเสียชีวิตของสามีคนแรกของเธอ ตามมาด้วยการเสียชีวิตของสามีคนที่ 2 ของเธอ ภายหลังเธอกลายเป็นแม่ชีในพระพุทธศาสนาภายใต้ชื่อ เท็นจูอิง (天樹院)
ฝูงบินยุทธวิธีพิเศษที่ 24
ฝูงบินยุทธวิธีพิเศษที่ 24 (อังกฤษ : 24th Special Tactics Squadron) เป็นหน่วยยุทธวิธีพิเศษหนึ่งของกองบัญชาการปฏิบัติการพิเศษกองทัพอากาศสหรัฐ (United States Air Force Special Operations Command (AFSOC)) และเป็นส่วนเสริมของกองทัพอากาศสหรัฐของกองบัญชาการร่วมปฏิบัติการพิเศษ (Joint Special Operations Command (JSOC)) กองบัญชาการของฝูงบินตั้งอยู่ที่ โปป์ฟิลด์ รัฐนอร์ทแคโรไลนา​ สหรัฐ
ฝูงบินภารกิจพิเศษที่ 24 มีกำลังทหารทางอากาศเพื่อภารกิจทางยุทธวิธีพิเศษ, กำลังพลร่มกู้ภัย, กำลังควบคุมการรบ, กำลังลาดตระเวนพิเศษ, และกำลังควบคุมการบทางอากาศ โดยผ่านกองบัญชาการร่วมปฏิบัติการพิเศษ
เป็นหน่วยภารกิจพิเศษระดับ 1 ของทหารสหรัฐ เช่นเดียวกับ กองกำลังเดลตา, ซีลทีมซิกซ์ ทำหน้าที่ปฏิบัติการภารกิจระดับขั้นสูงสุด คือ มีความซับซ้อนและอันตรายที่สุด การรับฝึกของสมาชิกฝูงบินนี้เป็นความลับเพื่อดำเนินภารกิจปฏิบัติการลับ เช่น การปฏิบัติภารกิจโดยตรง, การต่อต้านการก่อการร้าย, การปราบปรามการก่อกบฏ, การชิงตัวประกัน, การลาดตระเวนพิเศษเป็นต้น
วิกฤตการณ์อิสราเอล–ปาเลสไตน์ พ.ศ. 2564
การปะทะกันอย่างต่อเนื่องเริ่มขึ้นในวันที่ 6 พฤษภาคม พ.ศ. 2564 ระหว่างตำรวจอิสราเอลกับชาวปาเลสไตน์ที่รวมตัวกันประท้วงกระบวนการทางศาลของอิสราเอลซึ่งกำลังจะตัดสินให้ขับไล่ครอบครัวชาวปาเลสไตน์ 6 ครอบครัวออกไปจากย่านอัชชัยค์ญัรรอห์ในเยรูซาเลมตะวันออก เหตุรุนแรงระหว่างการปะทะซึ่งตรงกับช่วงลัยละตุลก็อดร์และวันเยรูซาเลมส่งผลให้มีผู้บาดเจ็บกว่า 300 คนซึ่งส่วนใหญ่เป็นพลเรือนปาเลสไตน์ ก่อให้เกิดเสียงประณามจากนานาชาติ และส่งผลให้การพิจารณาคดีขับไล่ชาวปาเลสไตน์ของศาลสูงสุดอิสราเอลถูกเลื่อนออกไป 30 วัน โดยอัยการสูงสุดของอิสราเอลพยายามที่จะลดความตึงเครียดลง
ในวันที่ 9 พฤษภาคม กองกำลังตำรวจอิสราเอลบุกเข้าปะทะชาวปาเลสไตน์ในมัสยิดอัลอักศอซึ่งเป็นสถานที่ศักดิ์สิทธิ์แห่งหนึ่งของชาวมุสลิม ก่อนที่จะมีพิธีเดินขบวนแห่ธงของกลุ่มชาวยิวชาตินิยมขวาจัดซึ่งถูกยกเลิกไปในเวลาต่อมา เพื่อเป็นการตอบโต้ ในวันที่ 10 และ 11 พฤษภาคม ฮะมาสและญิฮาดอิสลามปาเลสไตน์ยิงจรวดกว่า 400 ลูกเข้าไปในเขตอิสราเอล ส่งผลให้บ้านเรือนและโรงเรียนเสียหาย พลเรือนอิสราเอลเสียชีวิต 2 คน และบาดเจ็บอย่างน้อย 70 คน อิสราเอลตอบโต้ด้วยการโจมตีทางอากาศในฉนวนกาซา ตามข้อมูลของทางการฉนวนกาซา ชาวปาเลสไตน์อย่างน้อย 24 คนซึ่งรวมถึงเด็ก 9 คนเสียชีวิต และอีก 103 คนบาดเจ็บ ตามข้อมูลของกองกำลังป้องกันอิสราเอล ผู้เสียชีวิตอย่างน้อย 15 คนในจำนวนนั้นเป็นสมาชิกฮะมาส และอีกหลายคนเสียชีวิตจากจรวดของฝ่ายปาเลสไตน์เอง
นับแต่เริ่มมีการยิงจรวดและโจมตีทางอากาศ มีชาวปาเลสไตน์เสียชีวิตแล้วอย่างน้อย 122 คน ซึ่งเป็นเด็ก 31 คน และชาวอิสราเอลเสียชีวิตแล้ว 7 คน เป็นเด็ก 1 คน ในวันที่ 11 พฤษภาคม กองกำลังป้องกันอิสราเอลอ้างว่าในจำนวนผู้เสียชีวิตของชาวปาเลสไตน์อย่างน้อย 15 คนเป็นสมาชิกกลุ่มฮามาสที่ยืนยันแล้ว และอ้างต่อไปว่าการเสียชีวิตของพลเรือนปาเลสไตน์ส่วนหนึ่งมาจากการยิงจรวดจากในฉนวนกาซาเอง
2021 Jerusalem clashes
วัดประทุมคณาวาส
วัดประทุมคณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแม่กลองทางทิศใต้ ด้านขวามือของวัดจดคลองบางเรือหัก ในตำบลแม่กลอง อำเภอเมืองสมุทรสงคราม จังหวัดสมุทรสงคราม
วัดประทุมคณาวาสตั้งวัดเมื่อ พ.ศ. 2400 ผู้สร้างวัดชื่อท่านเจ้าบัว (ท่านเจ้าคุณวินัยมุนี “บัว”หรือวินัยธรรม) สันนิษฐานว่า ผู้สร้างคงอยู่ในสมณเพศขณะทำการสร้างวัด วัดได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2519 เมื่อวันที่ 7 มิถุนายน พ.ศ. 2523 พระบาทสมเด็จพระเจ้าอยู่หัว ภูมิพลอดุลยเดชทรงยกช่อฟ้าของอุโบสถหลังปัจจุบันนี้ เสด็จพร้อมด้วยสมเด็จพระนางเจ้าสิริกิติ์ พระบรมราชินีนาถ และทรงปลูกต้นพิกุลหน้าอุโบสถองค์ละ 1 ต้น และหลังจากนั้นสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ได้เสด็จมาทรงตัดลูกนิมิตให้อีกด้วย
ปูชนียวัตถุที่สำคัญ คือ "หลวงพ่อสาน" เป็นพระประธานในอุโบสถ สร้างเมื่อ พ.ศ. 2400 เป็นพระพุทธรูปที่สานด้วยไม้ตอก แล้วพอกด้วยลักปิดทอง ปางมารวิชัย หน้าตักกว้าง 31 นิ้ว สูง 451 นิ้ว ปัจจุบันหลวงพ่อสานได้เก็บรักษาไว้ที่กุฎิเจ้าอาวาส พระพุทธรูปอีกองค์หนึ่งของวัดประดิษฐานอยู่ที่หน้าอุโบสถ คือ "หลวงพ่อพระร่วมเจ้า" เป็นพระพุทธรูปสร้างใหม่ เมื่อ พ.ศ. 2517 จำลองจากพระพุทธรูปโบราณองค์จริง ซึ่งเป็นสมบัติส่วนตัวของครอบครัวหนึ่ง นำมามอบให้กับทางวัด
รายชื่อตัวละครในเอเดนส์ซีโร่
ต่อไปนี้คือ "รายชื่อตัวละครใน เอเดนส์ซีโร่"ผลงานการ์ตูนของ ฮิโระ มะชิมะ ซึ่งประกอบไปด้วย ตัวละครมากมายต่างออกไป ทั้งในโทรทัศน์ และ อนิเมะ
=ลูกเรือของเอเดนส์ซีโร่=
อดีตลูกเรือ.
=ดูเพิ่ม=
=แหล่งข้อมูลอื่น=
ตัวละครในเอเดนส์ซีโร่
ชิกิ แกรนเบล
รีเบคก้า บลูการ์เดน
วัดศาลาแดงเหนือ
ชาวมอญเมืองเมาะตะมะที่อพยพมา เนื่องจากพ่ายแพ้สงครามพม่า จึงพากันอพยพครอบครัวเข้ามาพึ่งพระบรมโพธิสมภารในพระบาทสมเด็จพระพุทธเลิศหล้านภาลัย ซึ่งเป็นการอพยพครั้งที่ 8 ของชาวมอญเข้าสู่ประเทศไทย ได้ตั้งบ้านเรือนและได้สร้างวัดศาลาแดงเหนือไว้ในราว พ.ศ. 2382 วัดได้รับพระราชทานวิสุงคามสีมาเมื่อ พ.ศ. 2409
ชื่อวัด "ศาลาแดง" หรือ "เภียปราน" ในภาษามอญที่แปลว่า "วัดไม้แดง" มาจากชื่อ "บ้านศาลาแดง" เป็นชื่อหมู่บ้านและวัดไปตามชื่อบ้านเมืองเก่าของตนที่เมืองมอญ วัดเภียปรานที่เมืองมอญนั้นมีอยู่จริงที่เมืองเมาะตะมะ (แต่ปัจจุบันถูกทิ้งร้างไปแล้ว) ด้านทิศตะวันออกของตัววัดติดกับแม่น้ำสาละวิน ด้านทิศตะวันตกติดภูเขามีต้นไม้แดงอยู่มากที่มาของชื่อว่าวัดหรือบ้านศาลาแดง สันนิษฐานว่าหน่วยงานราชการไทยไม่สามารถถอดเสียงภาษามอญเป็นอักษรไทยได้ จึงอาศัยสิ่งที่มีอยู่ในวัดตั้งชื่อ เช่น เอาศาลาท่าน้ำหลังเก่ามาตั้งชื่อวัด อย่างไรก็ดียังมีข้อมูลว่า วัดศาลาแดงเหนือนี้อาจเป็นชื่อที่มีมาแต่เดิม เพราะในอดีตเคยมีวัดศาลาแดงใต้อยู่บริเวณฝั่งตะวันออกเฉียงใต้คลองเชียงรากใหญ่ ปัจจุบันวัดนี้ได้ถูกยุบรวมกับวัดเกรินไปแล้ว
ภายในวัดพบสถาปัตยกรรมและประติมากรรมที่น่าสนใจดังนี้ ศาลาการเปรียญสร้างเมื่อปี พ.ศ. 2417 เดิมเป็นโรงโขนหลวงที่กรุงเทพ มีหน้าบันไม้ฉลุลวดลายอันงดงาม ศิลปะสมัยรัตนโกสินทร์และพระประธานในโบสถ์เป็นพระพุทธรูปสมัยอยุธยา บนศาลามีตู้พระพุทธรูปดัดแปลงจากธรรมาสน์ลายจำหลักไม้ และมีการสวดมนต์ภาษามอญทุกวัน บนกุฏิมีเครื่องกรองน้ำสมัยโบราณที่เกิดจาก ภูมิปัญญาชาวบ้านซึ่งหาชมได้ยาก
วิหารหลวงปู่บุนนาค เป็นที่ประดิษฐานรูปหล่อโลหะ หอไตรก่ออิฐถือปูนอยู่กลางสระน้ำใน พ.ศ. 2473 สร้างแทนหอไตรหลังเดิมที่เป็นอาคารไม้หลังคามุง กุฏิสงฆ์ทรงปั้นหยา สร้างใน พ.ศ. 2451 เพื่อใช้เป็นกุฏิของหลวงปู่บุนนาค อดีตเจ้าอาวาสวัดศาลาแดงเหนือ ตั้งอยู่ติดกับหอสวดมนต์ ตัวอาคารเป็นสถาปัตยกรรมแบบตะวันตกที่สวยงาม กรอบหน้าต่างด้านบนทำเป็นช่องแสงฉลุลายพรรณพฤกษาแบบตะวันตก เจดีย์มอญ ตั้งอยู่ริมแม่น้ำเจ้าพระยา เป็นของเก่ามีมาแต่แรกสร้างวัดอย่างน้อยก็ตั้งแต่ก่อน พ.ศ. 2409 ขึ้นมาเล็กน้อย เดิมเป็นเจดีย์ทรงจอมแห มีฐานองค์ระฆัง ปล้องไฉน และปลียอดแบบมอญ ต่อมาใน พ.ศ. 2525 องค์เจดีย์ถูกกิ่งไม้ล้มทับเสียหาย ปี พ.ศ. 2533 ได้รับการบูรณะเปลี่ยนแปลงรูปทรงไปจากเดิม และหอระฆัง ตั้งอยู่ตรงข้ามกับศาลาการเปรียญ เป็นหอระฆังไม้ทรงไทยขนาดเล็กเครื่องบนมีใบระกาหางหงษ์ครบถ้วน ตั้งบนเสายกสูงสี่ต้นด้านบนแขวนระฆัง
สงครามอังกฤษ-เนเธอร์แลนด์
สงครามอังกฤษ-เนเธอร์แลนด์  เป็นยุทธนาวีระหว่างอังกฤษ (หรือบริเตนใหญ่ ในเวลาต่อมา) กับสาธารณรัฐดัตช์ที่รบกันทางทะเลโดยตลอดสงคราม สาเหตุของสงครามในสามครั้งแรกเกิดขึ้นในกลางศตวรรษที่ 17 เริ่มต้นมาจากความขัดแย้งทางการค้าและอาณานิคมโพ้นทะเล ในขณะที่ครั้งสุดท้ายนั้นเกิดขึ้นกว่าร้อยปีภายหลัง
วัดโสภณาราม (จังหวัดปทุมธานี)
วัดโสภณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคอไห อำเภอลำลูกกา จังหวัดปทุมธานี มีที่ดินเนื้อที่ 30 ไร่ 3 งาน 59 ตารางวา